pythainlp/thai-wiki-dataset-v4 huggingface dataset:
กีฬาอีสปอร์ตในเอเชียนเกมส์

กีฬาอีสปอร์ต เป็นหนึ่งในกีฬาของเอเชียนเกมส์อย่างเป็นทางการตั้งแต่เอเชียนเกมส์ 2022 ที่หางโจว ประเทศจีน โดยเริ่มต้นจากการเป็นกีฬาสาธิตในเอเชียนเกมส์ 2018 ที่จาการ์ตาและปาเล็มบัง
ประวัติ.
อีสปอร์ตเปิดตัวในเอเชียนเกมส์ร่วมกับกีฬาประเภทอื่น ๆ ในเอเชียนเกมส์ 2018 ที่จาการ์ตาและปาเล็มบังในฐานะกีฬาสาธิต การแข่งขันประกอบด้วยเกมทั้งหมด 6 รายการ ทั้งบนมือถือและคอมพิวเตอร์ตั้งโต๊ะ อีสปอร์ตกลายเป็นกีฬาชิงเหรียญในเอเชียนเกมส์ 2022 ที่จัดขึ้นในหางโจว ประเทศจีน เมื่อ ค.ศ. 2023 ซึ่งช่วยส่งเสริมสถานะของกีฬาให้ได้รับการยอมรับในฐานะกีฬาที่แท้จริง การแข่งขันดังกล่าวที่เลื่อนจัดออกไป ประกอบด้วยเกมทั้งหมด 7 รายการ เกม "Hearthstone" ซึ่งเดิมเป็นหนึ่งในรายการแข่งขัน ถูกถอดออกจากกำหนดการแข่งขันเนื่องจากใบอนุญาตหมดอายุ
อีสปอร์ตยังคงมีแผนที่จะจัดแข่งขันในเอเชียนเกมส์ 2026 ที่จังหวัดไอจิและนาโงยะ ประเทศญี่ปุ่น
ผักกาดขาวหยก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ผักกาดขาวหยก  เป็นประติมากรรมแกะสลักจากหยกเจไดต์เป็นรูปรูปหัวผักกาดขาวที่ในใบมีตั๊กแตนหนวดสั้นและตั๊กแตนหนวดยาวพรางตัวอยู่ในใบ ของสะสมของพิพิธภัณฑ์พระราชวังแห่งชาติ ในไทเป ประเทศไต้หวัน
ประติมากรรมนี้ได้รับความนิยมอย่างมากในบรรดานักท่องเที่ยวที่ไปเยี่ยมชมพิพิธภัณฑ์ จนมักถูกเข้าใจผิดว่าได้รับการขึ้นทะเบียนเป็นสมบัติแห่งชาติ แต่ในความเป็นจริงแล้วเป็นโบราณวัตถุสำคัญ ซึ่งมีระดับความสำคัญรองลงมา เท่านั้น ผักกาดขาวหยกได้รับการยอมรับให้เป็นผลงานชิ้นเอก "ที่มีชื่อเสียงที่สุด" ของพิพิธภัณฑ์ และหนึ่งในสามสมบัติเอกแห่งพิพิธภัณฑ์ ร่วมกับ "หินรูปเนื้อ" และ เหมากงติ่ง รวมถึงได้รับการคัดเลือกจากสาธารณชนให้เป็นชิ้นงานที่สำคัญที่สุดของทั้งพิพิธภัณฑ์
ลักษณะ.
ผักกาดขาวหยกมีขนาดยาว 18.7 เซนติเมตร กว้าง 9.1 เซนติเมตร หนา 5.07 เซนติเมตร ถือว่าเป็นขนาดที่ "พอกับมือคน"
ลักษณะใบหยักเป็นคลื่น ความโปร่งแสงซึ่งเกิดจากการผสมสีธรรมชาติของหยกหลายสีเข้าด้วยกันจนเกิดสีสันต่าง ๆ เหมือนกับผักกาดขาว แกะสลักมาจากหยกเจไดต์ครึ่งขาวครึ่งเขียวซึ่งมีตำหนิเช่นรอยแตกและคราบจุดสีอยู่ รอยตำหนิเ่านี้กลายมาเป็นส่วนหนึ่งของประติมากรรมในฐานะเส้นใบของผักกาด
มีการตีความว่าผักกาดขาวนี้แทนคุณธรรมของสตรีโดยก้านสีขาวแทนความบริสุทธิ์ ใบสีเขียวแทนความร่ำรวยและความเจริญพันธุ์ ส่วนตั๊กแตนแทนเด็ก ๆ หรือลูกหลาน กระนั้น จากการศึกษาชิ้นงานทางวิชาการพบว่าการตีความที่ว่านี้มีข้อผิดพลาดอยู่ บทกวีจากหนังสือกวี มีการกล่าวถึงแมลง "zhongsi" ซึ่งตีความเป็นอุปมาถึงการมีบุตรหลานมากในวัฒนธรรมจีน และเป็นสัญลักษณ์มงคลถึงการมีบุตรหลานมาก จากการวิเคราะห์และการตีคสามบทกวีนี้ แมลง "zhongsi" น่าจะหมายถึงตั๊กแตนโลคัสตา (migratory locust) กระนั้น ขนาดตัวของตั๊กแตนหนวดสั้นบนประติมากรรมนี้มีขนาดเล็กเกินไปกว่าจะเป็นตั๊กแตนโลคัสตา ในชณะที่ตั๊กแตนหนวดยาวนั้นเป็นที่แน่ใจว่าคือจิ้งหรีดพุ่มไม้จีน (Chinese bush cricket; "Gampsocleis gratiosa") ซึ่งไม่ใช่แมลง "zhongsi" แน่ ๆ ในทางกลับกัน จิ้งหรีดพุ่มไม้จีนเป็นแมลงส่งเสียงที่เลี้ยงเพาะพันธุ์โดยมนุษย์และใช้งานในสมัยราชวงศ์ชิงเพื่อสร้างความบันเทิงให้กับแขกในงานเลี้ยงรับรองของวังหลวง ทั้งหมดนี้หมายความว่า ตั๊กแตนที่ปรากฏบนประติมากรรมผักกาดขาวหยกนี้ ไม่ได้เป็นอุปมาถึงความเจริญพันธุ์ตามที่นิยมตีความกัน
ประวัติศาสตร์.
ไม่เป็นที่ทราบถึงประติมากรผู้สร้างสรรค์ประติมากรรมนี้ ปรากฏการนำมาจัดแสดงครั้งแรกที่วังย่งเหอในพระราชวังต้องห้าม ซึ่งในเวลานั้นใช้งานเป็นที่พำนักของมเหสีจิ่นของจักรพรรดิกวังซฺวี่แห่งราชวงศ์ชิง นางน่าจะได้รับประติมากรรมนี้มาเป็นส่วนหนึ่งของสินสอดจากการแต่งงานกับจักรพรรดิในปี 1889 หลังราชวงศ์ชิงล่มสลาย จีนเกิดการปฏิวัติ ประติมากรรมนี้ตกทอดมายังพิพิธภัณฑ์พระราชวังของพระราชวังต้องห้าม ต่อมา ของสะสมหลักของพิพิธภัณฑ์ซึ่งรวมถึงประติมากรรมชิ้นนี้ รอดพ้นจากภัยสงครามกับญี่ปุ่นครั้งที่สองในสงครามโลกครั้งที่สองและสงครามกลางเมืองจีน ก่อนที่ในท้ายที่สุดจะถูกขนย้ายมายังพิพิธภัณฑ์พระราชวังแห่งชาติที่ไต้หวันในสมัยรัฐบาลสาธารณรัฐจีนลี้ภัยมายังเกาะไต้หวัน
พีโอ

พโย จี ฮุน (เกิด 2 กุมภาพันธ์ ค.ศ. 1993) หรือ พีโอ เป็นแร็ปเปอร์ นักร้อง และนักแสดงชาวเกาหลีใต้ เขาเป็นสมาชิกที่อายุน้อยที่สุดของบอยแบนด์บล็อกบี และยูนิตย่อยของวง Bastarz
ชีวิตช่วงต้นและการศึกษา.
พีโอ มีชื่อจริงว่า พโย จี-ฮุน เกิดเมื่อวันที่ 2 กุมภาพันธ์ ค.ศ. 1993 ณ ซ็องซันดง เขตมาโพ โซล ประเทศเกาหลีใต้ เขาศึกษาที่โรงเรียนพหุศิลป์ฮันลิม และสำเร็จการศึกษาในปี ค.ศ. 2012
โลเรนโซ ซูร์โซโล

โลเรนโซ ซูร์โซโล (เกิด 21 มีนาคม ค.ศ. 2000) เป็นนักแสดงชาวอิตาลี เขามีชื่อเสียงจากบทบาทในละครวัยรุ่นของเน็ตฟลิกซ์เรื่อง "Baby" (ค.ศ. 2018–2020), ภาพยนตร์ตลกดราม่าของเน็ตฟลิกซ์เรื่อง "ใต้แสงอาทิตย์แห่งริชชิโอเน" (ค.ศ. 2020) และภาพยนตร์แนวดราม่าที่ได้รับการเสนอชื่อเข้าชิงรางวัลออสการ์เรื่อง "EO" (ค.ศ. 2022)
ชีวิตช่วงต้น.
ซูร์โซโลเกิดที่กรุงโรม เป็นบุตรของเฟเดริโก ซูร์โซโล นักข่าวของ RAI และกาเบรีย ชีปุลโล ผู้อำนวยการสร้างภาพยนตร์ เขามีพี่สาวหนึ่งคน เขาเรียนที่"ลีเชโอ ลิงกวิสติโก" และเคยใช้ชีวิตอยู่ที่ประเทศอังกฤษเป็นเวลาหกเดือนระหว่างเรียนระดับมัธยมศึกษา
หลุยส์ ดัปล์

หลุยส์ ดัปล์ (9 กันยายน ค.ศ. 1867 – 31 กรกฎาคม ค.ศ. 1937) เป็นผู้จัดการ นายธนาคาร และนักอุตสาหกรรมชาวสวิส เป็นที่รู้จักจากการทำกิจกรรมการปลูกป่าทดแทนและการพัฒนาเกษตรกรรมในภูมิภาคมูเจลโล ประเทศอิตาลี
ประวัติ.
หลุยส์เกิดที่เมืองเจโนวา ประเทศอิตาลี เป็นบุตรของอ็องรี ดัปล์ พ่อค้าและนายธนาคาร สมาชิกตระกูลดัปล์จากรัฐโว ประเทศสวิตเซอร์แลนด์ และอาน เดอแฟร์แน็กซ์
หลังจากสำเร็จการศึกษาที่ซือริช หลุยส์เริ่มประกอบอาชีพในด้านการธนาคารจากการฝึกงานกับบิดา โดยเป็นผู้ช่วยผู้อำนวยการธนาคารเครดีลียอแนที่ลอนดอน สหราชอาณาจักร ใน ค.ศ. 1903 และเป็นผู้อำนวยการของธนาคารบังกากอมแมร์ชาเลอีตาเลียนาที่มิลาน ประเทศอิตาลี ก่อนเดินทางไปพักผ่อนในทวีปอเมริกาใต้ ที่ประเทศบราซิลและประเทศอาร์เจนตินา
ใน ค.ศ. 1922 หลุยส์เข้าร่วมงานกับเนสท์เล่ และใน ค.ศ. 1929 เขาได้รับตำแหน่งประธานคณะกรรมการบริษัท ต่อมาเขาได้ดำรงตำแหน่งกรรมการบริษัทอีกหลายแห่ง รวมทั้งธนาคารเครดิตสวิส บริษัทสวิสรีอินชัวรันส์ และธนาคารสวิส-อาร์เจนไตน์มอร์กิจ
หลุยส์เคยเป็นตัวแทนของประเทศสวิตเซอร์แลนด์เข้าร่วมการประชุมนานาชาติว่าด้วยเศรษฐกิจที่ลอนดอนใน ค.ศ. 1933
ใน ค.ศ. 1923 มหาวิทยาลัยโลซานมอบปริญญาเอกกิตติมศักดิ์ให้แก่หลุยส์
การทำงานที่เนสท์เล่.
ใน ค.ศ. 1921 เนสท์เล่ประสบปัญหาวิกฤตการณ์การเงินครั้งใหญ่เนื่องจากราคาที่ตกต่ำและมีวัตถุดิบคงเหลือในคลังเป็นจำนวนมาก และเป็นจุดเริ่มต้นของภาวะเศรษฐกิจตกต่ำครั้งใหญ่ หลุยส์ ดัปล์ จึงเริ่มเข้าทำงานในเนสท์เล่โดยดำรงตำแหน่งผู้จัดการวิกฤต เพื่อฟื้นฟูบริษัทจากความสูญเสียดังกล่าว ในระหว่างดำรงตำแหน่ง เขาสนับสนุนการว่าจ้างผู้จัดการธุรกิจมืออาชีพ การรวมอำนาจบริหาร และการรวมงานวิจัยในห้องปฏิบัติการที่เวอแว โดยนำแนวทางการจัดการที่ทันสมัยและมีประสิทธิภาพมากขึ้นมาปรับใช้
ใน ค.ศ. 1929 หลุยส์ได้รับข้อเสนอพิเศษจากธนาคารฝรั่งเศสและอิตาลีสำหรับอเมริกาใต้ ให้หาวิธีนำสต๊อกกาแฟซึ่งสะสมอยู่ในประเทศบราซิล ที่ขายไม่ออกเนื่องจากราคากาแฟตกต่ำหลังเหตุการณ์ตลาดหลักทรัพย์วอลล์สตรีตตกเพื่อนำกลับมาใช้ใหม่ โดยผลิตก้อนกาแฟที่ละลายน้ำได้ในรูปแบบเดียวกับก้อนน้ำซุป
เนสท์เล่จ้างมัคส์ มอร์เกินทาเลอร์ มาเป็นนักเคมีเพื่อวิจัยวิธีการผลิตก้อนกาแฟดังกล่าว ซึ่งหลังจากการวิจัยหลายปีก็ค้นพบว่ากาแฟที่ผสมนมผงและน้ำตาลไอซิงยังคงมีกลิ่นหอมอยู่ หลังจากศึกษาเพิ่มเติมแล้ว มอร์เกินทาเลอร์จึงพัฒนาเทคนิคที่สามารถรักษารสชาติของกาแฟไว้ได้ด้วยการเติมมอลโตเดกซ์ทริน ในที่สุดเมื่อวันที่ 1 เมษายน ค.ศ. 1938 เนสท์เล่จึงเปิดตัวเนสกาแฟอย่างเป็นทางการในประเทศสวิตเซอร์แลนด์ โดยเริ่มการผลิตในระดับขนาดใหญ่ที่โรงงานในเมืองออร์บ
การต่อสู้กับโรคลมบ้าหมูของบุตรชาย.
ชีวิตครอบครัว หลุยส์สมรสกับเอแลน แอแมตาซ จากเจนีวา เต็มไปด้วยเหตุการณ์ที่น่าเศร้า เมื่อฌ็อง อ็องรี ดัปล์ บุตรชายของทั้งคู่ ซึ่งมีชื่อเล่นว่า ดีกี และเกิดเมื่อ ค.ศ. 1903 ป่วยด้วยโรคลมบ้าหมูขั้นรุนแรง และมีชีวิตอยู่หลายปีจนกระทั่งเสียชีวิตใน ค.ศ. 1922 ขณะมีอายุเพียง 19 ปี ที่สถาบันโรคลมบ้าหมูแห่งสวิตเซอร์แลนด์ หลังจากพยายามหาวิธีการรักษาหลายวิธี
เมื่อวันที่ 11 มิถุนายน ค.ศ. 1919 หลุยส์และภรรยาจึงบริจาคเงิน 250,000 ฟรังก์สวิส ให้แก่สถาบัน เพื่อสมทบทุนก่อสร้างศูนย์ที่มุ่งเน้นการสังเกตและดูแลเด็กที่เป็นโรคลมบ้าหมูและมีปัญหาทางการศึกษาเป็นหลัก จากความคิดริเริ่มนี้จึงเป็นที่มาของการก่อตั้งศูนย์เยาวชนโดนาซีโอเนดัปล์ใน ค.ศ. 1923
หมายเหตุ.
<templatestyles src="Reflist/styles.css" />
อำนาจ ศรัทธา อนาคต

อำนาจ ศรัทธา อนาคต  เป็นสารคดีการเมืองไทยปี พ.ศ. 2567 กำกับโดยเอกพงษ์ สราญเศรษฐ์ และธนกฤต ดวงมณีพร ภาพยนตร์เรื่องนี้เล่าถึงการก่อตั้งพรรคอนาคตใหม่โดยธนาธร จึงรุ่งเรืองกิจและการยุบพรรคในเวลาต่อมา ภาพยนตร์เรื่องนี้ฉายครั้งแรกที่เทศกาลภาพยนตร์สารคดีนานาชาติฮอต ด็อกส์ คาเนเดียน ประจำปี 2024 และต่อมาได้ฉายในโรงภาพยนตร์ในประเทศไทย
อำนาจ ศรีทธา อนาคต ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 33 จำนวนสี่สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม (เอกพงษ์ สราญเศรษฐ์ และธนกฤต ดวงมณีพร), ภาพยนตร์สารคดียอดเยี่ยม และลำดับภาพยอดเยี่ยม
Jack&amp;Joker U Steal My Heart

Jack & Joker: U Steal My Heart ทำไมต้องเป็นเธอทุกที  เป็นละครโทรทัศน์ไทยในปี พ.ศ. 2567 นำแสดงโดย อานันท์ ว่องและวนรัตน์ รัศมีรัตน์
กำกับโดยบัณฑิต สินธนภารดี ร่วมกันผลิตโดย ช่อง 3 เอชดีและอ้ายฉีอี้ ออกอากาศครั้งแรกอย่างเป็นทางการเมื่อวันที่ 9 กันยายน พ.ศ. 2567 ทางช่อง 3 เอชดี โดยออกอากาศทุกวันจันทร์ เวลา 22.45 น. (เวลามาตรฐานไทย) ออกอากาศตอนสุดท้ายในวันที่ 25 พฤศจิกายน พ.ศ. 2567 หลังจากออกอากาศไปทั้งหมด 12 ตอน ตอนพิเศษออกอากาศวันที่ 22 กุมภาพันธ์ พ.ศ. 2568
เรื่องย่อ.
โจ๊กเกอร์เป็นโจรชื่อดังที่ตำรวจต้องการตัว โจ๊กเกอร์ใช้ทักษะปลอมตัวอันยอดเยี่ยมของเขาขโมยทรัพย์สมบัติจากนักธุรกิจที่ร่ำรวยและนำไปแจกจ่ายให้กับคนยากจน แจ็ค เคยเป็นนักกีฬาเทควันโดตัวสำรอง ก่อนที่จะกลายมาเป็นนักเลงทวงหนี้ การปรากฏตัวของแจ็คสร้างความหวาดกลัว แต่เขาไม่เคยใช้กำลังในการแก้ไขปัญหาและเชื่อมั่นอย่างยิ่งใน "การใช้พลังของตัวเองเพื่อปกป้องผู้ที่อ่อนแอกว่า"
โชคชะตาทำให้ชายสองคนที่มีความสัมพันธ์ทั้งรักทั้งเกลียดต้องมาร่วมมือกันในการโจรกรรมครั้งใหญ่
เช็คอินที่ฮันยาง

เช็คอินที่ฮันยาง  เป็นละครซีรีส์เกาหลีใต้ที่ นำแสดงโดย แพ อิน-ฮย็อก, คิม จี-อึน, ช็อง ก็อน-จู, พัก แจ-ชัน คิม อึย-ซ็อง, ยุน เจ-มุน, ฮัน แจ-ซ็อก และคิม มิน-จ็อง ซีรีส์เริ่มออกอากาศทางสถานี Channel A เมื่อวันที่ 21 ธันวาคม ค.ศ. 2024 ทุกวันเสาร์และอาทิตย์ เวลา 19:50 น. (เวลามาตรฐานเกาหลี) ถึงวันที่ 9 กุมภาพันธ์ ค.ศ. 2025
เรื่องย่อ.
"เช็คอินที่ฮันยาง" เป็นละครซีรีส์แนวประวัติศาสตร์โรแมนติกเกี่ยวกับการก้าวเข้าสู่วัยผู้ใหญ่ ซึ่งบอกเล่าเรื่องราวของโรงเตี๊ยมที่ใหญ่ที่สุดในโชซ็อน ชื่อว่า Yongcheonru ซึ่งมีคติพจน์อันเย่อหยิ่งว่า “ลูกค้าคือราชา” และชายหนุ่มของโชซ็อนที่เข้ามาฝึกงานที่นั่น
 องค์ชายที่ปกปิดฐานะตัวเองและแฝงตัวเข้าไปในโรงเตี๊ยมยงชอนรูภายใต้ชื่อ "อีอึนโฮ"
 หญิงสาวที่ปลอมตัวเป็นชายด้วยเหตุผลบางอย่าง
 ทายาทโรงเตี๊ยมยง ช็อน-รู ผู้มีบุคลิกน่ารักและดึงดูดโชคลาภมาโดยตลอด
 หนุ่มจากฮันยางผู้ไม่แคร์คำพูดใครและกล้าพูดสิ่งที่ตัวเองคิด
การผลิต.
การพัฒนา.
ซีรีส์นี้เขียนบทโดย พัก ฮย็อน-จิน กำกับโดย มย็อง ฮย็อน-อู และมีแผนการผลิตโดย Channel A พร้อมความร่วมมือจาก Wemad Co., Raemongraein และ Story Networks
เมื่อวันที่ 29 สิงหาคม 2024 Channel A และบริษัท Pony Canyon จากประเทศญี่ปุ่นได้ลงนามข้อตกลงร่วมกันเพื่อผลิตซีรีส์เรื่องนี้
การคัดเลือกนักแสดง.
ในวันที่ 26 เมษายน 2024 มีการยืนยันรายชื่อนักแสดงหลักได้แก่ แพ อิน-ฮย็อก, คิม จี-อึน, ช็อง ก็อน-จู และ พัก แจ-ชันนอกจากนี้ เมื่อวันที่ 28 พฤษภาคม ฮัน แจ-ซ็อก ได้รับการยืนยันว่าจะมาร่วมแสดง
การออกอากาศ.
ในเดือนพฤศจิกายน 2024 Channel A ประกาศว่าซีรีส์นี้ จะออกอากาศตั้งแต่วันที่ 21 ธันวาคม 2024 ทุกวันเสาร์และอาทิตย์ เวลา 19:50 น. (เวลามาตรฐานเกาหลี)
เติ้ง ตุน

เติ้ง ตุน (เสียชีวิต ค.ศ. 263) เป็นขุนพลของรัฐวุยก๊กในยุคสามก๊กของจีน
ประวัติ.
ในปี ค.ศ. 263 สุมาเจียวผู้สำเร็จราชการแทนพระองค์แห่งรัฐวุยก๊กตัดสินใจเปิดศึกเพื่อพิชิตจ๊กก๊กที่เป็นรัฐอริของวุยก๊ก เติ้ง ตุ้นคัดค้านความคิดที่จะทำศึก สุมาเจียวจึงสั่งให้นำตัวเติ้ง ตุ้นไปประหารชีวิต
ในนิยาย"สามก๊ก".
ในนวนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" ("ซานกั๋วเหยี่ยนอี้") ระบุว่าเติ้ง ตุนมีตำแหน่งเป็นขุนพลทัพหน้า (前將軍 "เฉียนเจียงจฺวิน")
เติ้ง ตุ้นไม่ถูกกล่าวถึงใน"สามก๊ก ฉบับเจ้าพระยาพระคลัง (หน)"
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 9 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสุรินทร์).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:70.80%; overflow:hidden">  </td>
<td colspan="2" style="padding-left:0.4em;padding-right:0.4em" align="right">70.80%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:10.73%; overflow:hidden">  </td>
<td colspan="2" style="padding-left:0.4em;padding-right:0.4em" align="right">10.73%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">18.47%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองสุรินทร์ (ยกเว้นตำบลแสลงพันธ์ ตำบลเฉนียง ตำบลนาบัว ตำบลบุฤๅษี ตำบลราม ตำบลเมืองที ตำบลแทนมีย์ ตำบลสำโรง ตำบลตาอ็อง และตำบลสลักได)
เขตเลือกตั้งที่ 2.
ประกอบไปด้วยอำเภอเมืองสุรินทร์ (เฉพาะตำบลแสลงพันธ์ ตำบลเฉนียง ตำบลนาบัว ตำบลบุฤๅษี ตำบลราม ตำบลเมืองที ตำบลเทนมีย์ ตำบลสำโรง ตาบลตาอ็อง และตำบลสลักได) อำเภอลำดวน (ยกเว้นตำบลตระเปียงเตียและตำบลโชคเหนือ) และอำเภอเขวาสินรินทร์
เขตเลือกตั้งที่ 3.
ประกอบไปด้วยอำเภอศีขรภูมิ และอำเภอลำดวน (เฉพาะตำบลตระเปียงเตียและตำบลโชคเหนือ)
เขตเลือกตั้งที่ 4.
ประกอบไปด้วยอำเภอสังขะ (ยกเว้นตำบลตาตุมและตำบลเทพรักษา) อำเภอศรีณรงค์ และอำเภอกาบเชิง (เฉพาะตำบลคูตัน)
เขตเลือกตั้งที่ 5.
ประกอบไปด้วยอำเภอกาบเชิง (ยกเว้นตำบลคูตัน) อำเภอบัวเชด อำเภอสังขะ (เฉพาะตำบลตาตุมและตำบลเทพรักษา) และกิ่งอำเภอพนมดงรัก
เขตเลือกตั้งที่ 6.
ประกอบไปด้วยอำเภอปราสาท 
เขตเลือกตั้งที่ 7.
ประกอบไปด้วยอำเภอจอมพระ อำเภอสนม (ยกเว้นตำบลแคนและตำบลโพนโก) อำเภอสำโรงทาบ (ยกเว้นตำบลกระออม) และอำเภอท่าตูม (เฉพาะตำบลบัวโคก)
เขตเลือกตั้งที่ 8.
ประกอบไปด้วยอำเภอชุมพลบุรี และอำเภอท่าตูม (ยกเว้นตำบลบัวโคก)
เขตเลือกตั้งที่ 9.
ประกอบไปด้วยอำเภอรัตนบุรี, อำเภอสนม (เฉพาะตำบลแคนและตำบลโพนโก), อำเภอสำโรงทาบ (เฉพาะตำบลกระออม) และกิ่งอำเภอโนนนารายณ์
มัสยิดแอร์ทูรุลกาซี

มัสยิดแอร์ทูรุลกาซี  หรือ มัสยิดแอร์โทกรุลกาซือ  เป็นมัสยิดในอาชกาบัต ประเทศเติร์กเมนิสถาน ถือเป็นแลนด์มาร์กสำคัญในอาชกาบัตที่มีหออะษาน 4 แห่งกับโดมกลาง และมีการตกแต่งภายในแบบหรูหราพร้อมหน้าต่างกระจกสีอันวิจิตรบรรจง
ประวัติ.
หลังประเทศเติร์กเมนิสถานเป็นเอกราชใน ค.ศ. 1990 มัสยิดนี้เปิดใช้งานอย่างเป็นทางการใน ค.ศ. 1998 โดยได้ชื่อจากแอร์ทูรุล  พระราชบิดาของสุลต่านออสมันที่ 1 ผู้ก่อตั้งจักรวรรดิออตโตมัน และสร้างโดยฮิลมี เชนัลป์  
ระหว่างการก่อสร้างเกิดอุบัติเหตุจนมีผู้เสียชีวิตหลายครั้ง จนทำให้เกิดความเชื่อว่ามัสยิดแห่งนี้ต้องคำสาป
ซิมบ็อกซ์

ส่วนประกอบของเกตเวย์วอยซ์โอเวอร์ไอพี
ซิมบ็อกซ์ (เรียกอีกอย่างว่า) คืออุปกรณ์ที่เป็นส่วนหนึ่งของการติดตั้งเกตเวย์วอยซ์โอเวอร์ไอพี โดยจะประกอบด้วยซิมการ์ดจำนวนหนึ่งซึ่งเชื่อมต่อกับเกตเวย์แต่จะถูกติดตั้งในกล่องแยกจากกัน ซิมบ็อกซ์สามารถติดตั้งซิมการ์ดของผู้ให้บริการโทรศัพท์มือถือหลายราย ซึ่งทำให้สามารถทำงานร่วมกับเกตเวย์จีเอสเอ็มหลายแห่งที่ตั้งอยู่ในสถานที่ต่าง ๆ ได้
การใช้งานและการตรวจจับ.
ผู้ให้บริการซิมบ็อกซ์สามารถกำหนดเส้นทางการโทรผ่านการเชื่อมต่อวอยซ์โอเวอร์ไอพี และเชื่อมต่อการโทรเป็นเสมือนการสื่อสารในท้องถิ่น ทำให้ผู้ให้บริการซิมบ็อกซ์ไม่ต้องจ่ายอัตราค่าบริการการโทรระหว่างประเทศที่สูงและลดราคาที่ถูกเรียกเก็บโดยผู้ให้บริการโครงข่ายโทรศัพท์เคลื่อนที่ในท้องถิ่น (MNO) โดยทั่วไปแล้ว ในการสื่อสารด้วยเสียงจะใช้ชุมสายส่วนตัวเพื่อรับข้อมูลการสื่อสารภายในท้องถิ่น แล้วสายจะถูกส่งผ่านอินเทอร์เน็ตไปยังซิมบ็อกซ์ที่อยู่ในพื้นที่ห่างไกล รูปแบบการดำเนินงานทางธุรกิจนี้มักใช้เพื่อหลีกเลี่ยงค่าธรรมเนียมการโทรทางไกลที่สูงกว่าสำหรับบริการการโทรทางไกลที่ไม่ใช่โทรศัพท์เคลื่อนที่ โดยเฉพาะอย่างยิ่งการโทรในประเทศที่พัฒนาน้อยกว่า
ซิมบ็อกซ์มักใช้บริการวอยซ์โอเวอร์ไอพีที่มีอัตราค่าบริการต่ำกว่าไปยังปลายสายบนเครือข่ายมือถือในท้องถิ่น (MNO) รวมถึงการหลีกเลี่ยงค่าธรรมเนียมที่สูงของผู้ให้บริการ จากการโทรซึ่งขัดต่อนโยบายการใช้งานที่ยอมรับได้ และการส่งข้อความขยะผ่านมือถือ
ผู้ให้บริการบางรายพยายามตรวจจับและปฏิเสธการให้บริการซิมบ็อกซ์ ผ่านวิธีการต่าง ๆ รวมถึงการยกเลิกหรือการจำกัดการให้บริการเฉพาะกับซิมการ์ดที่มีการระบุตัวตน ผู้ให้บริการซิมบ็อกซ์มักจะทำการสลับซิมการ์ดเพื่อแทนที่ซิมที่ถูกจำกัดการใช้งาน พวกเขาอาจทำการเขียนรหัสสากลประจำอุปกรณ์เคลื่อนที่ (IMEI) ของซิมบ็อกซ์ใหม่ โดยมักจะใช้ IMEI แบบสุ่มเป็นช่วง หรือ IMEI ที่กำหนดให้กับโทรศัพท์เคลื่อนที่ทั่วไปเพื่อหลีกเลี่ยงการตรวจจับ
การใช้ซิมบ็อกซ์มักจะถูกกฎหมาย แต่การใช้ดังกล่าวอาจถือเป็นการละเมิดสัญญาผู้ให้บริการ หลายบริษัทเช่น เวอไรซอน พยายามโน้มน้าวรัฐบาลท้องถิ่นในสหรัฐอย่างหนักเพื่อห้ามการใช้ซิมบ็อกซ์ อีกเหตุผลคือการขาดการควบคุมผู้ใช้เช่น การรับรู้ว่าใครกำลังโทรหาใคร สิ่งนี้สร้างความท้าทายอย่างมากต่อความเป็นส่วนตัวของผู้ใช้ เนื่องจากรัฐบาลท้องถิ่นต้องการทราบว่าใครโทรหาใครและจากที่ไหน ตัวอย่างหนึ่งคือในประเทศกานา ซึ่งรัฐบาลได้มีมาตรการที่เข้มงวดกับการใช้งานซิมบ็อกซ์
ในประเทศออสเตรเลียนักหลอกลวง (scammer) ใช้ซิมบ็อกซ์จำนวนมากในการส่งข้อความนับล้านข้อความที่แอบอ้างว่ามาจาก ATO, Centrelink, Medicare, Australia Post, Commonwealth Bank, Transurban และ Linkt ซึ่งการรายงานนักหลอกลวงผ่านทางบริการสารสั้น (SMS) ไปยังหน่วยอำนวยการสัญญาณออสเตรเลีย (Australian Signals Directorate, ASD) ถือเป็นวิธีที่ดีที่สุดในการปิดระบบของนักหลอกลวงเหล่านี้
คุณภาพการโทร.
เนื่องจากเครือข่ายโทรศัพท์เคลื่อนที่ทั่วไปมักใช้ตัวเข้ารหัส/ถอดรหัสเสียงที่ล้าสมัยและมีคุณภาพต่ำ (เช่น โคเดก GSM HR และ FR) ซิมบ็อกซ์สามารถทำการเชื่อมต่อในท้องถิ่นด้วยคุณภาพเสียงที่เหนือกว่าได้
ไวรัสเห็บกวาง

ไวรัสเห็บกวาง (Deer tick virus หรือ DTV) เป็นไวรัสในสกุล "Flavivirus" ที่แพร่กระจายผ่านเห็บ และทำให้เกิดโรคสมองอักเสบได้
อนุกรมวิธาน.
ไวรัส DTV มีความคล้ายคลึงกับ ไวรัสพาวาซซาน (Powassan virus) อย่างมาก โดยมีความเหมือนกันในระดับ ลำดับนิวคลีโอไทด์ 84% และ ลำดับกรดอะมิโน 94%
เนื่องจากความคล้ายคลึงดังกล่าว DTV จึงถูกเรียกว่า สายพันธุ์ที่ 2 ของไวรัสพาวาซซาน (Powassan virus lineage II) 
เชื่อกันว่าสายพันธุ์ไวรัส DTV นี้ถูกถ่ายทอดระหว่างเห็บกวาง ("Ixodes scapularis") และหนูเท้าขาว ("Peromyscus leucopus") 
ระบาดวิทยา.
ไวรัส DTV มีการแพร่ระบาดอย่างมากในพื้นที่ตะวันออกเฉียงเหนือและตอนเหนือของสหรัฐอเมริกา อย่างไรก็ตาม มีรายงานการติดเชื้อในมนุษย์เพียงเล็กน้อยหรือแทบไม่มีเลย เห็บ "I. scapularis" ในภาคเหนือของสหรัฐฯ เพียงประมาณ 1–3% ที่อาจติดเชื้อ DTV
ข้อมูลดังกล่าวบ่งชี้ว่าไวรัสนี้อาจไม่ก่อให้เกิดพยาธิสภาพที่รุนแรง หรืออาจไม่ติดเชื้อในมนุษย์ได้ง่าย อย่างไรก็ตาม อัตราการเกิดในมนุษย์อาจถูกประเมินต่ำกว่าความเป็นจริงอย่างมาก
ประวัติ.
ในปี 1997 ไวรัส DTV ถูกแยกได้จากเห็บ "I. scapularis" ที่เก็บจากแมสซาชูเซตส์และคอนเนตทิคัต
มีรายงานผู้เสียชีวิตจากอาการสมองอักเสบเนื่องจากไวรัส DTV ที่โรงพยาบาลในนิวยอร์ก โดยผู้ป่วยเป็นชายอายุ 62 ปี ซึ่งมีอาการไข้ กล้ามเนื้ออ่อนแรงบริเวณแขนและขาด้านขวา และมีผื่นแดงตุ่มนูน ผู้ป่วยเสียชีวิตจากไวรัสนี้ และการชันสูตรพบว่าตัวอย่างเนื้อเยื่อมีไวรัส DTV จากผล PCR ผู้ป่วยไม่มีประวัติเดินทางในช่วงก่อนเข้าโรงพยาบาล ซึ่งบ่งชี้ว่าไวรัสอาจมีการแพร่ระบาดในพื้นที่นิวยอร์ก ผู้ป่วยมีพฤติกรรมชอบทำกิจกรรมกลางแจ้งในพื้นที่ป่าและมักสัมผัสใกล้ชิดกับม้า โดยในพื้นที่ที่ผู้ป่วยอาศัยมีรายงานโรคลายม์บ่อยครั้ง แสดงให้เห็นถึงกิจกรรมของเห็บที่แพร่หลายอยู่ในบริเวณดังกล่าว
ในปี 2017 มีรายงานผู้ป่วยเสียชีวิตจากไวรัส DTV อีกกรณีหนึ่งในผู้หญิงอายุ 72 ปีในรัฐเมน เธอเข้ารับการรักษาที่โรงพยาบาลด้วยอาการไข้ ความดันโลหิตต่ำ และปัญหาการปัสสาวะ หนึ่งเดือนก่อนเข้ารับการรักษา เธอถูกเห็บ "I. scapularis" กัดที่หน้าอกด้านซ้าย หลังจากนั้นสามสัปดาห์มีการพบเห็บตัวใหม่ฝังอยู่ในบริเวณสะบักด้านซ้ายของเธอ ซึ่งถูกกำจัดออกไปเช่นกัน ผู้ป่วยมีอาการปวดกล้ามเนื้อ หนาวสั่น และผื่นแดงที่เกิดขึ้นในโรคลายม์ระยะแรกในบริเวณที่ถูกเห็บกัด หลังจากนั้นอาการแย่ลงจนมีอาการปวดข้อ เกล็ดเลือดต่ำ และปัญหาสุขภาพอื่น ๆ แม้จะได้รับการรักษาด้วยด็อกซีไซคลิน และยาปฏิชีวนะ (วาโคมัยซิน และเมโรพีเนม) ก็ไม่ได้ผล เธอเสียชีวิตในที่สุด และผลการชันสูตรพบว่า มีการสูญเสียเซลล์ประสาทในไขสันหลัง รวมถึงสมองอักเสบและการสูญเสียเซลล์ Purkinje อย่างรุนแรง
ฟัลคอน 9 บี1058

ฟัลคอน 9 บี1058  เป็นบูสเตอร์ขั้นแรกของ ฟัลคอน 9 บล็อค 5 ที่นำกลับมาใช้ใหม่ได้ซึ่งผลิตโดย สเปซเอ็กซ์ เป็นบูสเตอร์ฟัลคอน 9 ลำแรกที่บินได้สิบสี่, สิบห้า, สิบหก, สิบเจ็ด,สิบแปด และสิบเก้าครั้ง จนกระทั่งถูกทำลายก่อนจะได้บินในเที่ยวบินถัดไป โดยได้ขึ้นเที่ยวบินแรกในภารกิจ ครูว์ดรากอนเดโม-2 นอกจากนั้นยังเป็นบูสเตอร์แรกและลำเดียวของฟัลคอน 9 ที่มีโลโก้มีทบอล และโลโก้ตัวหนอนของนาซา ในวันที่ 23 ธันวาคม 2023 หลังจากการลงจอดครั้งที่ 19 ได้ไม่กี่วันบนฐานลงจอดกลางมหาสมุทร "Just Read the Instructions" ในระหว่างตอนที่โดรนชิพกำลังแล่นกลับท่าเรือแหลมคะแนเวอรัล บูสเตอร์ได้ถูกทำลายเนื่องจากตัวบูสเตอร์ล้มลงบนโดรนชิพเพราะคลื่นและกระแสลมพัด
ระหว่างการใช้งานบูสเตอร์มีระยะเวลาการกลับมาบินในเที่ยวถัดไปเฉลี่ยประมาณ 72 วัน โดยกลับมาบินเร็วที่สุดคือ 27 วัน 8 ชั่วโมงในเที่ยวบินที่ 7 ภารกิจสตาร์ลิงก์ V1 L23 และเคยถือครองบันทึกสถิติโลกกินเนสส์ จรวดขั้นแรกที่มีเที่ยวบินมากที่สุดที่ 19 เที่ยวบินจนกระทั่ง บี1062 สามารถบินเที่ยวบินที่ 20 ได้สำเร็จในวันที่ 13 เมษายน 2024
อะพอลโล 13 (พินบอล)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อะพอลโล 13  เป็นเครื่องพินบอล ค.ศ. 1995 ที่สร้างตามภาพยนตร์เรื่อง"อพอลโล 13 ผ่าวิกฤตอวกาศ" ที่ได้รับการออกแบบโดยโจ คามินโคว์ กับโจ แบลเซอร์ และเผยแพร่โดยแผนกเซกาพินบอล เครื่องพินบอลนี้โดดเด่นด้วยโหมดมัลติบอล 13 ลูก ซึ่งถือเป็นเครื่องพินบอลที่ใหญ่ที่สุดที่เคยผลิตมา
รูปแบบการเล่น.
หลังจากเริ่มเกม ผู้เล่นสามารถเลือกโหมด "ปกติ" หรือ "มือใหม่" ได้ โดยโหมด "ปกติ" คือการจัดเรียงลูกบอล 3 ลูกแบบปกติ ส่วนโหมด "มือใหม่" คือการเล่นแบบจับเวลา ผู้เล่นจะมีเวลา 2 นาทีเมื่อลูกพินบอลที่ถูกปล่อยออกหมดพุ่งไปข้างหน้าโดยอัตโนมัติ และเมื่อหมดเวลา 2 นาที เกมจะโอเวอร์เมื่อบรรดาลูกพินบอลในแผงไหลออกจนหมด
ผู้เล่นสามารถเริ่มเกมในโหมด "ลีก" ได้โดยการกดปุ่มครีบซ้ายค้างไว้ขณะเริ่มเกม และโหมด "พ่อมด" ได้โดยการกดปุ่มครีบขวาค้างไว้
เครื่องพินบอลมีภารกิจทั้งหมด 9 ภารกิจ และเมื่อทำภารกิจทั้งหมดเสร็จแล้ว มาสเตอร์อะลาร์มจะสว่างขึ้นที่จานรองด้านขวา ซึ่งบรรดาภารกิจมีดังนี้:
เมื่อเสร็จสิ้นภารกิจทั้ง 9 ภารกิจแล้ว โหมดตัวช่วยสร้าง"มาสเตอร์อะลาร์ม"จะเริ่มทำงาน ซึ่งเป็นเกมตื่นเต้นระยะเวลา 40 วินาที ที่ทุกเป้าหมายต้องทำคะแนนได้ 1 ล้าน และเพิ่มอีก 1 ล้านให้แก่แจ็กพอตที่สว่างขึ้นที่ทางลาดบลาสต์ออฟ แจ็กพอตดังกล่าวจะไม่รีเซตหลังจากการสะสม และไม่มีขีดจำกัด โดยรอบนี้สามารถทำคะแนนได้หลายแต้มหากผู้เล่นเชี่ยวชาญในการส่งลูกไปทางลาด
โหมดมัลติบอล.
"อะพอลโล 13" มีโหมดพินบอลหลายแบบ ได้แก่:
เมื่อเริ่มต้น 13 ลูก ที่มั่นฐานจะยกขึ้นและอยู่นิ่งประมาณ 10 วินาที พินบอลห้าลูกถูกปล่อยออกมา และหลังจากนั้นประมาณ 5 วินาที พินบอลทั้ง 8 ลูกในที่วางลูกพินบอล 8 ลูกก็ถูกปล่อยออกมาพร้อม ๆ กัน โดยไม่มีตัวเซฟลูกพินบอล และระหว่างที่มีพินบอล 13 ลูก จรวดนี้จะเปิดไฟเพื่อรับบรรดาแจ็กพอต ซึ่งหลังจากมีแจ็กพอต ที่มั่นฐานดังกล่าวจะไม่ยกขึ้น ทำให้การเล่นยากขึ้น
เมื่อเก็บครบ 5 แจ็กพอตแล้ว แจ็กพอตสุดยอด 13 ลูก ก็จะเริ่มขึ้น
วาราบิ

วาราบิ  เป็นนครที่ตั้งอยู่ในจังหวัดไซตามะ ประเทศญี่ปุ่น เมื่อวันที่ 1 กุมภาพันธ์ 2024 เมืองนี้มีประชากรประมาณ 75,614 คน ใน 41,025 ครัวเรือน และมีความหนาแน่นของประชากรอยู่ที่ 15,000 คนต่อตารางกิโลเมตร พื้นที่ทั้งหมดของเมืองมีขนาด 5.11 ตารางกิโลเมตร (1.97 ตารางไมล์) วาราบิถือเป็นนครที่มีพื้นที่เล็กที่สุดในญี่ปุ่น และมีความหนาแน่นของประชากรสูงที่สุดนอกเขตพิเศษของกรุงโตเกียว
ภูมิศาสตร์.
วาราบิตั้งอยู่ทางตะวันออกเฉียงใต้ของจังหวัดไซตามะ โดยมีพรมแดนติดกับนครไซตามะทางทิศเหนือ นครโทดะทางทิศตะวันตก และนครคาวางูจิทางทิศตะวันออก พื้นที่ของเมืองตั้งอยู่ในที่ราบลุ่มอารากาวะ โดยมีความสูงเฉลี่ยเหนือระดับน้ำทะเลประมาณ 4.8 เมตร การใช้ที่ดินส่วนใหญ่เป็นพื้นที่ที่อยู่อาศัย
ประวัติศาสตร์.
วาราบิเริ่มพัฒนาขึ้นในช่วงยุคมูโรมาจิ โดยเป็น วาราบิชุกุ ซึ่งเป็นเมืองพักแรมบนทางหลวงนากาเซ็นโด ต่อมาได้ถูกจัดตั้งเป็นเมืองในระบบเทศบาลสมัยใหม่เมื่อวันที่ 1 เมษายน 1889 และยกระดับขึ้นเป็นนครอย่างเป็นทางการเมื่อวันที่ 1 เมษายน 1959
เศรษฐกิจ.
วาราบิมีโรงงานขนาดเล็กและขนาดกลางจำนวนมาก ซึ่งได้จ้างแรงงานต่างชาติหลายคน โดยเฉพาะชาวอิหร่านและชาวเคิร์ดที่หนีปัญหาความขัดแย้งทางชาติพันธุ์และสงครามในตะวันออกกลางมาพำนักในวาราบิ ในช่วงหลังนี้ สัดส่วนของผู้อยู่อาศัยชาวจีนในวาราบิสูงที่สุดในจังหวัดไซตามะ ประชากรส่วนใหญ่ในวัยทำงานเดินทางไปทำงานในเมืองไซตามะหรือเขตมหานครโตเกียว ทำให้วาราบิเป็นเมืองที่อยู่อาศัยสำหรับผู้เดินทางไปทำงาน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สนามกีฬากรีฑาโอลิมเปีย

สนามกีฬากรีฑาโอลิมเปีย (หรือ สนามกีฬาโอลิมเปีย (Olympia Stadium หรือ Olympia Stadion)) เป็นสนามกีฬาโบราณภายในแหล่งโบราณคดีโอลิมเปีย ทางทิศตะวันออกของวิหารซูส ในประเทศกรีซ เป็นสถานที่จัดการแข่งขันกีฬาต่าง ๆ ในกีฬาโอลิมปิกโบราณ
ประวัติ.
ในโอลิมปิกฤดูร้อน 2004 สนามกีฬากรีฑาโอลิมเปียถูกใช้เป็นสถานที่จัดการแข่งขันกีฬาทุ่มน้ำหนัก
ลักษณะ.
สนามกีฬาแห่งนี้มีความยาว 212.54 เมตร (697.3 ฟุต) และกว้าง 30–34 เมตร (98–112 ฟุต) ใช้สำหรับจัดการแข่งขันวิ่งเพื่อค้นหาบุคคลที่เร็วที่สุดในโลก ลู่วิ่งนี้สร้างจากดินเหนียวอัดแข็ง เพื่อใช้ยึดเกาะให้กับผู้เข้าแข่งขันในการวิ่ง เช่นเดียวกับกรีฑาในปัจจุบัน มีแผ่นสีขาววางไว้ที่ปลายด้านหนึ่งของลู่วิ่ง เพื่อให้นักกีฬาเข้าแถว วางเท้า และเตรียมความพร้อมก่อนเริ่มการแข่งขัน มีบล็อกสีขาวสำหรับจัดตำแหน่งนักกีฬาทั้งหมดให้วิ่งในระยะทางเท่ากัน
ศิลปะพิกเซล

ศิลปะพิกเซล  เป็นศิลปะดิจิทัลรูปแบบหนึ่งที่วาดด้วยซอฟต์แวร์กราฟิกโดยใช้พิกเซลเป็นองค์ประกอบเพียงอย่างเดียวในการสร้างภาพ ในวงกว้างแล้ว ศิลปะชนิดนี้มักมีความเชื่อมโยงกับกราฟิกความละเอียดต่ำที่พบได้ในคอมพิวเตอร์ เครื่องเล่นเกมตู้ และเครื่องเล่นวิดีโอเกมในยุค 8 บิตและ 16 บิต รวมไปถึงระบบอื่น เช่น จอแสดงผลแบบแอลอีดีและเครื่องคิดเลขกราฟิก ซึ่งมีจำนวนพิกเซลและสีที่สามารถแสดงผลได้อย่างจำกัด ปัจจุบันรูปแบบศิลปะนี้ยังคงถูกนำมาใช้โดยศิลปินพิกเซลและสตูดิโอเกม แม้ว่าข้อจำกัดทางเทคโนโลยีจะถูกก้าวข้ามไปแล้วก็ตาม
กีฬาแฮนด์บอลในโอลิมปิกฤดูร้อน 1984 – ทีมชาย

การแข่งขันแฮนด์บอลชาย เป็นหนึ่งในสองการแข่งขันแฮนด์บอลในโอลิมปิกฤดูร้อน 1984 ถือเป็นการแข่งขันแฮนด์บอลชายครั้งที่ห้าที่จัดขึ้นเพื่อชิงเหรียญรางวัลในโอลิมปิก
รอบคัดเลือก.
ทีมต่างๆ แบ่งเป็น 2 กลุ่มจะเล่นกันในรอบหนึ่งเพื่อตัดสินว่าแต่ละกลุ่มควรแข่งขันกันเพื่อตำแหน่งใดในรอบชิงชนะเลิศ
กลุ่ม A.
<section begin=A /><section end=A />
<section begin=A1 /><section end=A1 />
<section begin=A2 /><section end=A2 />
<section begin=A3 /><section end=A3 />
<section begin=A4 /><section end=A4 />
<section begin=A5 /><section end=A5 />
<section begin=A6 /><section end=A6 />
<section begin=A7 /><section end=A7 />
<section begin=A8 /><section end=A8 />
<section begin=A9 /><section end=A9 />
<section begin=A10 /><section end=A10 />
<section begin=A11 /><section end=A11 />
<section begin=A12 /><section end=A12 />
<section begin=A13 /><section end=A13 />
<section begin=A14 /><section end=A14 />
<section begin=A15 /><section end=A15 />
กลุ่ม B.
<section begin=B /><section end=B />
<section begin=B1 /><section end=B1 />
<section begin=B2 /><section end=B2 />
<section begin=B3 /><section end=B3 />
<section begin=B4 /><section end=B4 />
<section begin=B5 /><section end=B5 />
<section begin=B6 /><section end=B6 />
<section begin=B7 /><section end=B7 />
<section begin=B8 /><section end=B8 />
<section begin=B9 /><section end=B9 />
<section begin=B10 /><section end=B10 />
<section begin=B11 /><section end=B11 />
<section begin=B12 /><section end=B12 />
<section begin=B13 /><section end=B13 />
<section begin=B14 /><section end=B14 />
<section begin=B15 /><section end=B15 />
รอบสุดท้าย.
การแข่งขันทั้งหมดจัดขึ้นในวันที่ 10-11 สิงหาคม
ชิงอันดับที่ 11.
<section begin=11M />
<section end=11M />
ชิงอันดับที่ 9.
<section begin=9M />
<section end=9M />
ชิงอันดับที่ 7.
<section begin=7M />
<section end=7M />
ชิงอันดับที่ 5.
<section begin=5M />
<section end=5M />
ชิงเหรียญทองแดง.
<section begin=BM />
<section end=BM />
ชิงเหรียญทอง.
<section begin=GM />
<section end=GM />
เมอร์ซีย์ไซด์

เมอร์ซีย์ไซด์  เป็นเทศมณฑลมหานครและพิธีการ ในนอร์ทเวสต์อิงแลนด์ มีอาณาเขตติดกับแลงคาเชอร์ ทางทิศเหนือ ติดกับเกรตเตอร์แมนเชสเตอร์ ทางทิศตะวันออก ติดกับเชชเชอร์ ทางทิศใต้ ติดกับฟลินต์เชอร์ของเวลส์ โดยมีปากแม่น้ำดีขวางกั้น ทางทิศตะวันตกเฉียงใต้ และติดกับทะเลไอริช ทางทิศตะวันตก 
เทศมณฑลนี้มีความเป็นเมืองสูง โดยมีพื้นที่ และประชากร 1.42 ล้านคน เมืองใหญ่สุดคือลิเวอร์พูล (552,267) ถัดจากนั้นคือ เบอร์เคนเฮด (143,968), เซนต์เฮเลนส์ (102,629) และเซาท์พอร์ต (94,421)
เกรเทอร์แมนเชสเตอร์

เกรเทอร์แมนเชสเตอร์  เป็นเทศมณฑลทางพิธีการ ในนอร์ทเวสต์อิงแลนด์ของอังกฤษ มีอาณาเขตติดกับแลงคาเชอร์ ทางทิศเหนือ ติดกับดาร์บิเชอร์และ เวสต์ยอร์กเชอร์ ทางทิศตะวันออก ติดกับเชชเชอร์ ทางทิศใต้ และติดกับเมอร์ซีย์ไซด์ ทางทิศตะวันตก เมืองที่ใหญ่ที่สุดคือ แมนเชสเตอร์
เทศมณฑลมีพื้นที่ 493 ตร.ม. ไมล์ (1,277 กม.) และมีความเป็นเมืองสูง โดยมีประชากร 2.9 ล้านคน
ทอมัส ฮาร์ดี

ทอมัส ฮาร์ดี (2 มิถุนายน ค.ศ. 1840 – 11 มกราคม ค.ศ. 1928) เป็นนักเขียนนวนิยายและกวีชาวอังกฤษ นักเขียนแนวสัจนิยมสมัยวิกตอเรีย ตามแนวทางของจอร์จ อีเลียต เขาได้รับอิทธิพลทั้งจากนวนิยายและบทกวีแนวจินตนิยม รวมถึงบทกวีของ วิลเลียม เวิร์ดสเวิร์ธด้วย เขาวิพากษ์วิจารณ์อย่างหนักถึงหลายสิ่งหลายอย่างในสังคมยุควิกตอเรีย โดยเฉพาะอย่างยิ่งเรื่องสถานะที่เสื่อมลงของชาวชนบทในบริเตน เช่น ชาวชนบทจากบ้านเกิดของเขาแถบเซาท์เวสต์อิงแลนด์ของอังกฤษ
แม้ว่าฮาร์ดีจะเขียนบทกวีตลอดชีวิตและถือว่าตัวเองเป็นกวีเป็นหลัก แต่ผลงานรวมบทกวีชุดแรกของเขาไม่ได้รับการตีพิมพ์จนกระทั่ง ค.ศ. 1898 ในช่วงแรก เขาได้รับชื่อเสียงในฐานะนักประพันธ์นวนิยายเช่น "Far from the Madding Crowd" (1874), "The Mayor of Casterbridge" (1886), "Tess of the d'Urbervilles" (1891) และ "Jude the Obscure" (1895)
เอซรา พาวด์

เอซรา เวสตัน ลูมิส พาวด์ (30 ตุลาคม ค.ศ. 1885– 1 พฤศจิกายน ค.ศ. 1972) เป็นกวีและนักวิจารณ์ชาวอเมริกัน เป็นบุคคลสำคัญในขบวนการกวีสมัยใหม่ในช่วงต้น และได้ร่วมในอิตาลียุคฟาสซิสต์และ สาธารณรัฐสังคมอิตาลี ในช่วงสงครามโลกครั้งที่สอง ผลงานของเขาได้แก่ "Ripostes" (1912), "Hugh Selwyn Mauberley" (1920) และบทกวีแบบมหากาพย์ 800 หน้าเรื่อง "The Cantos" (ป. 1917)
งานกวีนิพนธ์ของพาวด์เริ่มต้นในช่วงต้นศตวรรษที่ 20 งานที่เขาพัฒนาในแนวจินตภาพนิยม เป็นการเคลื่อนไหวที่เน้นย้ำความแม่นยำและความประหยัดของภาษา เขาทำงานในลอนดอนในฐานะนักเขียนต่างประเทศให้กับนิตยสารด้านวรรณกรรมของอเมริกัน เขาได้ช่วยให้เกิดการค้นพบและสร้างรูปร่างแก่งานของศิลปินร่วมสมัยอย่าง เอช.ดี., รอเบิร์ต ฟรอสต์, ที. เอส. เอเลียต, เออร์เนสต์ เฮมิงเวย์ และเจมส์ จอยซ์
อูเอสกา

อูเอสกา  เป็นนครทางตะวันออกเฉียงเหนือของประเทศสเปน อยู่ในแคว้นปกครองตนเองอารากอน ในอดีตเคยเป็นเมืองหลวงของราชอาณาจักรอารากอน ระหว่าง ค.ศ. 1096 ถึง 1118 เป็นเมืองหลักของจังหวัดที่มีชื่อเดียวกันของสเปน และของโคมาร์กา แห่งโอยาเดอูเอสกาด้วย ใน ค.ศ. 2009 มีจำนวนประชากร 52,059 คน เกือบหนึ่งในสี่ของประชากรทั้งจังหวัด เมืองนี้เป็นหนึ่งในเมืองหลักของจังหวัดที่เล็กที่สุดในสเปน
เมืองอูเอสกามีงานเฉลิมฉลองเทศกาลสำคัญ คือ เทศกาล "Fiestas de San Lorenzo" เพื่อเป็นเกียรติแก่นักบุญลอว์เรนซ์ ระหว่างวันที่ 9 ถึง 15 สิงหาคม
Good Bye ตายไม่รู้ตัว

Good Bye ตายไม่รู้ตัว เป็นรายการโทรทัศน์ประเภทเกมโชว์ที่ปรับรูปแบบมาจากรายการหัวท้ายตายก่อน โดยนำเกม "ตายไม่รู้ตัว" ที่เคยนำมาใช้ในรายการหัวท้ายตายก่อนอยู่บ่อยครั้ง มาดัดแปลงเป็นรายการเต็มรูปแบบ และปรับตำแหน่งสำหรับการคัดออกในแต่ละรอบให้สามารถเป็นตำแหน่งใดก็ได้ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย ซูโม่กิ๊ก - เกียรติ กิจเจริญ ออกอากาศทุกวันจันทร์ เวลา 20:05 – 21:30 น. ทางช่องเวิร์คพอยท์ แทนรายการหัวท้ายตายก่อน เริ่มออกอากาศครั้งแรกเมื่อวันที่ 6 มกราคม พ.ศ. 2568
รูปแบบรายการ.
รูปแบบรายการหลายส่วนมีลักษณะคล้ายกับรายการหัวท้ายตายก่อน แต่มีการปรับเปลี่ยนในรายละเอียด ดังนี้
รอบปกติ.
ในการแข่งขันแต่ละครั้ง จะมีดารานักแสดงมาเป็นผู้เข้าแข่งขันจำนวนครั้งละ 7 หรือ 9 คน เพื่อเล่นเกมแข่งขันกันสัปดาห์ละ 3 หรือ 4 เกม ซึ่งจะสลับสับเปลี่ยนไปในการคัดผู้เข้าแข่งขันแต่ละรอบในทุก ๆ สัปดาห์ โดยเมื่อแข่งขันในแต่ละเกมเสร็จสิ้นลง ผู้เข้าแข่งขัน 1 หรือ 2 คนที่อยู่ในตำแหน่งที่ถูกกำหนดไว้ (ซึ่งจะกำหนดก่อนหรือหลังแข่งขันก็ได้) ในแต่ละเกมจะถูกคัดออก (ทางรายการจะใช้คำว่า "ตาย" และเรียกชื่อตำแหน่งที่ถูกกำหนดไว้ว่า "Good Bye" ตามชื่อรายการ) และจะถูกส่งไปนั่งที่เก้าอี้ข้างเวทีเพื่อดูและวิเคราะห์การแข่งขันในเกมถัดไปของผู้เข้าแข่งขันที่เหลือ รวมถึงกำหนดตำแหน่ง Good Bye ในเกมนั้น ๆ โดยหลังจากแข่งขันครบแล้ว ผู้เข้าแข่งขัน 1 คนที่ชนะทุกเกมในสัปดาห์นั้น ๆ จะเป็นผู้ชนะประจำสัปดาห์
รอบแจ็คพอต.
รอบแจ็คพอตในรายการนี้ใช้รูปแบบเดียวกับรอบแจ็คพอตรูปแบบสุดท้ายของรายการหัวท้ายตายก่อน โดยมีแผ่นป้าย 7 แผ่นป้าย พิธีกรจะใบ้ของรางวัลในแต่ละแผ่นป้ายซึ่งจะมีความเกี่ยวข้องกับของรางวัลใหญ่ และให้ผู้ชนะเลือกของรางวัลให้ตนเองก่อน หากเลือกแล้วได้รับของรางวัลใหญ่ เกมจะจบทันที แต่หากเลือกแล้วไม่ได้รับของรางวัลใหญ่ จะต้องจับสลากหาผู้ที่ตกรอบขึ้นมาอีก 1 คน แล้วเลือกแผ่นป้ายของรางวัลให้คนดังกล่าว
ผู้เข้าแข่งขัน.
ปี 2568.
หมายเหตุ: ผู้เข้าแข่งขันบางคนเคยมารายการนี้ต้องใส่จำนวนครั้งหลังชื่อในเทปนั้น
ช่องแคบเซนต์จอร์จ

ช่องแคบเซนต์จอร์จ (,) เป็นช่องแคบที่เชื่อมระหว่างทะเลไอริชทางเหนือกับทะเลเคลติกทางตะวันตกเฉียงใต้ ช่องแคบได้แบ่งเรกซ์ฟอร์ดที่มุมตะวันออกเฉียงใต้ของไอร์แลนด์ออกจากเซนต์เดวิดส์ ที่ปลายสุดด้านตะวันตกเฉียงใต้ของเวลส์
เขตเมือง

เขตเมือง หรือ พื้นที่เมือง  คือ ที่ตั้งถิ่นฐานของมนุษย์ที่มีความหนาแน่นของประชากรสูง และมีโครงสร้างพื้นฐานของสิ่งแวดล้อมสรรค์สร้าง ถือเป็นศูนย์กลางของพื้นที่ทางสถิติเขตมหานคร โดยในสหรัฐอเมริกา คือมีประชากรมากกว่า 50,000 คน
เขตเมืองมีต้นกำเนิดจากการขยายตัวของเมือง และนักวิจัยได้จัดประเภทพื้นที่ในเมืองต่าง ๆ ออกเป็นหลายระดับอย่าง นคร เมือง เมืองชนเมือง หรือ ชานเมือง ในการวางผังเมือง คำว่า "เขตเมือง" มีความแตกต่างกับพื้นที่ชนบท เช่น หมู่บ้าน และ หมู่บ้านขนาดเล็ก ในมานุษยวิทยาเมือง มักมีความแตกต่างกับสิ่งแวดล้อมทางธรรมชาติ
การพัฒนาของเขตเมืองสมัยใหม่ในช่วงการปฏิวัติเมือง ในสหัสวรรษที่ 4 ก่อนคริสตศักราช นำไปสู่การก่อตัวของอารยธรรมมนุษย์และในที่สุดก็คือ การวางผังเมืองสมัยใหม่ซึ่งพร้อมกับกิจกรรมอื่น ๆ ของมนุษย์ เช่น การใช้ประโยชน์จากทรัพยากรธรรมชาติ ทำให้เกิด ผลกระทบของมนุษย์ต่อสิ่งแวดล้อม
กังปีนัส

กังปีนัส (("ที่ราบ" หรือ "ทุ่งหญ้า")) เป็นเทศบาลของประเทศบราซิลในรัฐเซาเปาลู ตามการประมาณการใน ค.ศ. 2020 เมืองมีประชากร 1,139,047 คน ถือเป็นเมืองที่มีประชากรมากเป็นอันดับที่ 14 ของบราซิล และเป็นเขตเทศบาลที่มีประชากรมากเป็นอันดับที่ 3 ในรัฐเซาเปาลู และเป็นเมืองที่ใหญ่ที่สุดในบราซิลนอกเขตมหานครของเมืองหลวงของรัฐ เขตมหานครของเมือง คือเขตมหานครกังปีนัส ประกอบด้วยเขตเทศบาล 20 แห่ง โดยมีประชากรทั้งหมด 3,656,363 คน
ศิลปะดิจิทัล

ศิลปะดิจิทัล  คือรูปแบบงานศิลปะอย่างหนึ่งที่ใช้เทคโนโลยีดิจิทัลเป็นส่วนหนึ่งในกระบวนการสร้างสรรค์และนำเสนอชิ้นงาน นอกจากนี้ยังสามารถหมายถึงศิลปะคอมพิวเตอร์ที่ใช้และมีปฏิสัมพันธ์กับสื่อดิจิทัลได้อีกด้วย
หมวดหมู่ย่อยของศิลปะดิจิทัลจะประกอบด้วยจิตรกรรมดิจิทัล ซึ่งศิลปินจะใช้ซอฟต์แวร์ในการจำลองเทคนิคต่าง ๆ ที่ใช้ในการวาดภาพจริง ภาพประกอบดิจิทัล ซึ่งเกี่ยวข้องกับการสร้างภาพเร็นเดอร์สำหรับสื่อประเภทต่าง ๆ และการทำแบบจำลองสามมิติ ซึ่งศิลปินจะจัดทำวัตถุและฉากต่าง ๆ แบบสามมิติ ส่วนการเก็บรักษางานศิลปะดิจิทัลมักจะเก็บในสื่อกลางทางกายภาพ คลังภาพที่จัดแสดงบนเว็บไซต์ และชุดรวมภาพสำหรับให้ดาวน์โหลดโดยอาจคิดค่าใช้จ่ายหรือไม่ก็ได้
เซนต์ปีเตอส์เบิร์ก (รัฐฟลอริดา)

เซนต์ปีเตอส์เบิร์ก  เป็นนครในเทศมณฑลพิเนลลัส รัฐฟลอริดา สหรัฐอเมริกา จากการสำรวจสำมะโนประชากร ค.ศ. 2020 พบว่ามีประชากร 258,308 คน ถือเป็นเมืองที่มีประชากรมากเป็นอันดับ 5 ของรัฐฟลอริดา และเป็นเมืองที่มีประชากรมากที่สุดในรัฐที่ไม่ใช่ที่ตั้งเทศมณฑล (เมืองเคลียร์วอเทอร์เป็นเมืองที่ตั้งเทศมณฑลของเทศมณฑลพิเนลลัส) เป็นเมืองที่มีประชากรมากเป็นอันดับสองในพื้นที่อ่าวแทมพา ซึ่งเป็นเขตมหานครที่ใหญ่เป็นอันดับสองของรัฐฟลอริดา โดยมีประชากรประมาณ 3.29 ล้านคนในปี 2002
Estola brunneovariegata

Estola brunneovariegata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเวเนซุเอลา
Estola brunnescens

Estola brunnescens เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากโคลอมเบียและเวเนซุเอลา
ตำบลตรอกนอง

ตรอกนอง เป็นตำบลในอำเภอขลุง จังหวัดจันทบุรี เป็นที่ตั้งของน้ำตกตรอกนองในอุทยานแห่งชาติน้ำตกพลิ้ว ส่วนใหญ่พื้นที่เป็นที่ราบและที่ชันและพื้นที่ภูเขา มีป่าไม้อยู่ทั่วไป
ที่ตั้งและอาณาเขต.
ตำบลตรอกนองมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตรอกนอง เป็นตำบลและหมู่บ้านเก่าแก่ของอำเภอขลุง จังหวัดจันทบุรี เดิมนั้นชื่อ ต๊กนอง ซึ่งเป็นภาษาชองที่คนพื้นเมืองมีเชื้อสายชอง ใช้เรียกพื้นที่บริเวณนี้ เนื่องจากมีฝนตกชุกมากเป็นพิเศษ เวลามีฝนตกมากและน้ำไหลนองไปทั่วบริเวณ ถึงแม้หมู่บ้านใกล้เคียงฝนจะหยุดตกแล้วบริเวณนี้ยังไม่ยอมหยุดตก ชาวชองที่อาศัยอยู่บริเวณนี้จึงเรียกว่า “บ้านต๊กนอง” ต่อมาได้เรียกชื่อเป็นตกนอง และทางราชการได้เปลี่ยนชื่อใหม่ว่า "ตรอกนอง"
ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยจึงยุบตำบลตรอกนองเพื่อเป็นการประหยัดงบประมาณ ปี พ.ศ. 2490 ทางจังหวัดจันทบุรีได้ประกาศแยกพื้นที่หมู่ 10 บ้านตรอกโสน, หมู่ 11 บ้านตรอกนองบน ของตำบลซึ้ง และหมู่ 7,8 บ้านตรอกนองกลาง ของตำบลวังสรรพรส รวม 4 หมู่บ้าน ออกมาจัดตั้งเป็น ตำบลตรอกนอง ดังเดิม
ปี พ.ศ. 2546 นายวิทยา ปิณฑะแพทย์ ผู้ว่าราชการจังหวัดจันทบุรี ได้แบ่งพื้นที่หมู่ 1 บ้านตรอกโสน แยกตั้งเป็นหมู่บ้านใหม่ เป็น หมู่ 6 บ้านคลองซาง
การแบ่งเขตการปกครอง.
ตำบลตรอกนองแบ่งพื้นที่การปกครองออกเป็น 6 หมู่บ้าน ได้แก่
เคนวูด คอร์ปอเรชั่น

เคนวูด คอร์ปอเรชั่น  เป็นแบรนด์สินค้าอิเล็กทรอนิกส์จากประเทศญี่ปุ่น ตั้งแต่เดือนตุลาคม ค.ศ. 2011 เคนวูดได้ควบรวมกิจการกับเจวีซีและเปลี่ยนชื่อเป็นเจวีซีเคนวูด เคนวูดผลิตอุปกรณ์เสียง เช่น วิทยุ AM/FM, เครื่องเล่น/บันทึกเทปคาสเซ็ต, อุปกรณ์วิทยุสมัครเล่น (แฮม), โทรศัพท์มือถือ และลำโพง
ประวัติ.
บริษัทก่อตั้งขึ้นในปี ค.ศ. 1946 ในชื่อบริษัท Kasuga Radio Co. Ltd. ในเมืองโคมางาเนะ จังหวัดนางาโนะ ประเทศญี่ปุ่น ในปี ค.ศ. 1960 บริษัทได้เปลี่ยนชื่อเป็น บริษัท ทรีโอ คอร์ปอเรชั่น ในปี ค.ศ. 1963 บริษัทได้ก่อตั้งสำนักงานต่างประเทศแห่งแรกที่เทศมณฑลลอสแอนเจลิส รัฐแคลิฟอร์เนีย สหรัฐอเมริกา
ในช่วงต้นทศวรรษ 1960 ผลิตภัณฑ์ของเคนวูดในอเมริกาเหนือได้รับการเปลี่ยนชื่อเป็นทรีโอโดยบริษัท Lafayette Radio โดยเน้นที่วิทยุแบนด์สำหรับประชาชนทั่วไป
อินะ (จังหวัดไซตามะ)

อินะ  เป็นเมืองที่ตั้งอยู่ในอำเภอคิตาอาดาจิ จังหวัดไซตามะ ประเทศญี่ปุ่น มีขนาดพื้นที่ทั้งหมด ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 45,009 คน ความหนาแน่นของประชากร 3,043 คนต่อตารางกิโลเมตร
ภูมิศาสตร์.
เมืองอินะตั้งอยู่ทางตอนกลาง-ตะวันออกของจังหวัดไซตามะ ในเขตพื้นที่ของที่ราบคันโต มีแม่น้ำอายาเซะไหลไปตามชายแดนด้านตะวันออก และมีแม่น้ำฮาราอิจินูมะไหลไปตามชายแดนด้านตะวันตก พื้นที่ประมาณ 60% ของเมืองตั้งอยู่บนที่ราบสูงโอมิยะ ส่วนที่เหลือเป็นที่ราบตะกอนน้ำพาำ จุดสูงสุดในพื้นที่เมืองอยู่ที่ระดับความสูง 19 เมตรเหนือระดับน้ำทะเล
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของเมืองอินะเพิ่มขึ้นอย่างรวดเร็วนับตั้งแต่คริสต์ทศวรรษ 1970
ประวัติศาสตร์.
ในช่วงต้นยุคเอโดะ เมืองอินะเป็นที่ตั้งของแคว้นศักดินาโคมูโระซึ่งก่อตั้งโดยอินะ ทาดัตสึงุ ซึ่งมีอยู่เป็นช่วงเวลาสั้น ๆ (ค.ศ. 1590-1619) ต่อมาแคว้นนี้ถูกปกครองในฐานะดินแดนของฮาตาโมโตะภายใต้การควบคุมโดยตรงของรัฐบาลโชกุนโทกูงาวะ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านโคมูโระและโคบาริก็ได้รับการจัดตั้งขึ้นภายในอำเภอคิตาอาดาจิ จังหวัดไซตามะ และควบรวมเข้าด้วยกันเมื่อวันที่ 15 กรกฎาคม ค.ศ. 1943 เพื่อจัดตั้งเป็นหมู่บ้านอินะ และต่อมาหมู่บ้านอินะก็ได้รับการยกฐานะเป็นเมืองอินะเมื่อวันที่ 1 พฤศจิกายน ค.ศ. 1970
การเมืองการปกครอง.
เมืองอินะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 16 คน ในแง่ของการเมืองระดับจังหวัด เมืองอินะกับนครอาเงโอะรวมกันเป็นเขตเลือกตั้งหนึ่งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 6 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของเมืองอินะอยู่ในภาคเกษตรกรรมเป็นหลัก
การศึกษา.
ทางหลวง.
อินะไม่มีทางด่วนหรือทางหลวงแผ่นดินสายใดผ่าน
แม่น้ำมาร์น

แม่น้ำมาร์น  เป็นแม่น้ำในประเทศฝรั่งเศส ซึ่งเป็นสาขาทางตะวันออกของแม่น้ำแซน ในพื้นที่ทางตะวันออกและตะวันออกเฉียงใต้ของกรุงปารีส มีควาามยาว แม่น้ำนี้เป็นส่วนหนึ่งของชื่อจังหวัดอย่าง จังหวัดโอต-มาร์น, จังหวัดมาร์น, จังหวัดแซเนมาร์น และจังหวัดวาล-เดอ-มาร์น
แม่น้ำมาร์นเริ่มต้นที่ที่ราบสูงล็องกร์ ไหลไปทางเหนือโดยทั่วไปแล้วโค้งไปทางตะวันตกระหว่างแซ็ง-ดีซีเยและชาลง-อ็อง-ช็องปาญ ก่อนจะไปบรรจบกับแม่น้ำแซนที่ Charenton ซึ่งอยู่เหนือจากปารีสขึ้นไป
เวียร์ท

เวียร์ท  เป็นเทศบาลและนครทางตะวันออกเฉียงใต้ของประเทศเนเธอร์แลนด์ ตั้งอยู่ทางตะวันตกของจังหวัดลิมบืร์ค โดยตั้งอยู่บนเส้นทางรถไฟ ไอนด์โฮเฟิน - มาสทริชท์ ซึ่งเป็นมอเตอร์เวย์ A2 
เวียร์ทมีชื่อเสียงในด้านศูนย์การค้าในร่มที่เรียกว่า "De Munt" ซึ่งเป็นหนึ่งในศูนย์การค้าที่ใหญ่ที่สุดทางตอนใต้ของเนเธอร์แลนด์ ในตัวเมืองมีจัตุรัสหลายแห่งซึ่งมีร้านอาหารและระเบียง เมืองเวียร์ทมีแบรนด์ร้านค้าชื่อดังหลายแห่ง
ตำบลตะปอน

ตะปอน เป็นตำบลในอำเภอขลุง จังหวัดจันทบุรี เป็นที่ตั้งของวัดตะปอนน้อยเป็นวัดเก่าแก่คู่บ้านคู่เมืองของอำเภอขลุง
ที่ตั้งและอาณาเขต.
ตำบลตะปอนมีอาณาเขตติดต่อกับเขตการปกครองข้างเคียงดังต่อไปนี้
อำเภอคิตาอาดาจิ

อำเภอคิตาอาดาจิ  เป็นอำเภอหนึ่งในจังหวัดไซตามะ ประเทศญี่ปุ่น มีขนาดพื้นที่ทั้งหมด 14.79 ตารางกิโลเมตร ณ วันที่ 1 ธันวาคม ค.ศ. 2024 มีจำนวนประชากรประมาณ 45,009 คน ความหนาแน่นของประชากร 3,043 คนต่อตารางกิโลเมตร ประกอบด้วยหนึ่งเทศบาล คือ เมืองอินะ
ชื่ออำเภอมาจากการที่อำเภออาดาจิเดิมได้ถูกแบ่งออกเป็นส่วนที่อยู่ในจังหวัดไซตามะและส่วนที่อยู่ในจังหวัดโตเกียว ด้านเหนือที่อยู่ในจังหวัดไซตามะเรียกว่า "อำเภอคิตาอาดาจิ" และด้านใต้ที่อยู่ในจังหวัดโตเกียวเรียกว่า "อำเภอมินามิอาดาจิ"
เครแตย์

เครแตย์  เป็นเทศบาลในเขตชานเมืองทางตะวันออกเฉียงใต้ของกรุงปารีส แคว้นอีล-เดอ-ฟร็องส์ ตั้งอยู่ห่าง จากใจกลางกรุงปารีส เครแตย์เป็นเมืองหลัก (préfecture) ของจังหวัดวาล-เดอ-มาร์น และเป็นที่ตั้งการปกครองของเขตเครแตย์ นอกจากนี้เมืองแห่งนี้ยังเป็นที่ตั้งของสังฆมณฑลโรมันคาทอลิก และเป็นหนึ่งใน 30 เขตการศึกษาทั่วประเทศของฝรั่งเศสภายใต้กระทรวงศึกษาธิการแห่งชาติอีกด้วย
เครแตย์เป็นเมืองในเขตชานเมืองทางตะวันออกเฉียงใต้ของปารีส โดยมีแม่น้ำมาร์น ไหลผ่านก่อนที่จะไปบรรจบกับแม่น้ำแซนที่ Charenton-le-Pont
มิยาชิโระ

มิยาชิโระ  เป็นเมืองที่ตั้งอยู่ในอำเภอมินามิไซตามะ จังหวัดไซตามะ ประเทศญี่ปุ่น มีขนาดพื้นที่ ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 33,753 คน ความหนาแน่นของประชากร 2,116 คนต่อตารางกิโลเมตร
ภูมิศาสตร์.
เมืองมิยาชิโระตั้งอยู่ในตอนกลาง-ตะวันออกของจังหวัดไซตามะ
ภูมิอากาศ.
เมืองมิยาชิโระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในมิยาชิโระอยู่ที่ 14.5 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมอยู่ที่ประมาณ 2.7 °C
สถิติประชากร.
จากข้อมูลสำมะโนประชากรของญี่ปุ่น จำนวนประชากรของเมืองมิยาชิโระมีแนวโน้มคงที่ หลังจากเพิ่มขึ้นต่อเนื่องมาเป็นเวลานาน
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมมมะและซูกะขึ้นภายในอำเภอมินามิไซตามะ จังหวัดไซตามะ หมู่บ้านทั้งสองถูกควบรวมกันเมื่อวันที่ 20 กรกฎาคม ค.ศ. 1955 เพื่อจัดตั้งเป็นเมืองมิยาชิโระ ที่มาของชื่อเมืองมาจากศาลเจ้า 2 แห่ง โดยคำว่า "มิยะ"  มาจากศาลเจ้าฮิเมมิยะ  ในหมู่บ้านมมมะ และคำว่า "ชิโระ"  มาจากศาลเจ้าโคโนชิโระ  ในหมู่บ้านซูกะ
การเมืองการปกครอง.
เมืองมิยาชิโระมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 14 คน ในแง่ของการเมืองระดับจังหวัด เมืองมิยาชิโระกับนครชิราโอกะรวมกันเป็นเขตเลือกตั้งหนึ่งที่ส่งสมาชิกสภาจังหวัดไซตามะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของมิยาชิโระอยู่ในภาคเกษตรกรรมเป็นหลัก
การขนส่ง.
ทางหลวง.
เมืองมิยาชิโระไม่มีทางหลวงแผ่นดินหรือทางด่วนสายใดผ่าน
การประชุมสภาแห่งชาติพรรคคอมมิวนิสต์จีนครั้งที่ 19

การประชุมสภาแห่งชาติพรรคคอมมิวนิสต์จีนครั้งที่ 19  เรียกโดยทั่วไปว่า "ฉือจิ่วต้า"  จัดขึ้น ณ มหาศาลาประชาชน กรุงปักกิ่ง ระหว่างวันที่ 18 ถึง 24 ตุลาคม ค.ศ. 2017 ผู้แทน 2,280 คนได้รับเลือกให้เป็นตัวแทนของสมาชิกพรรคที่คาดการณ์ว่ามีจำนวนประมาณ 89 ล้านคน การเตรียมการสำหรับการประชุมสภาแห่งชาติครั้งที่ 19 เริ่มขึ้นใน ค.ศ. 2016 และสิ้นสุดลงด้วยการประชุมเต็มคณะของคณะกรรมาธิการกลางเพียงไม่กี่วันก่อนการประชุม ใน ค.ศ. 2016 องค์กรพรรคระดับท้องถิ่นและมณฑลได้เริ่มเลือกผู้แทนเข้าร่วมการประชุมสภาแห่งชาติตลอดจนรับและแก้ไขเอกสารของพรรค ต่อมาได้มีการจัดการประชุมสภาแห่งชาติพรรคคอมมิวนิสต์จีนครั้งที่ 20 ขึ้น
ระหว่างการประชุม อุดมการณ์ชี้นำใหม่ที่เรียกว่า "ความคิดของสี จิ้นผิงว่าด้วยสังคมนิยมกับอัตลักษณ์จีนสำหรับสมัยใหม่" ได้ถูกบรรจุลงในธรรมนูญของพรรค ถือเป็นครั้งแรกนับตั้งแต่ความคิดของเหมา เจ๋อตง ที่ผู้นำพรรคที่ยังมีชีวิตอยู่ได้บรรจุอุดมการณ์ที่ตั้งชื่อตามตนเองไว้ในธรรมนูญพรรค การประชุมครั้งนี้ยังเน้นย้ำถึงการเสริมสร้างสังคมนิยมอัตลักษณ์จีน การสร้างพรรค หลักนิติธรรมแบบสังคมนิยม และการกำหนดกรอบเวลาที่ชัดเจนสำหรับการบรรลุเป้าหมายพัฒนา เช่น การสร้างสังคมพอเพียง และการบรรลุเป้าหมาย "การปฏิรูปสังคมนิยมให้ทันสมัย" นอกจากนี้ยังกล่าวถึงการกระตุ้นให้จีนมีบทบาทที่สำคัญยิ่งขึ้นในระดับนานาชาติ การประชุมครั้งนี้ยังโดดเด่นในเรื่องการรวบรวมอำนาจภายใต้การนำของสี จิ้นผิงอีกด้วย
การประชุมสภาแห่งชาติครั้งที่ 19 ได้ให้การรับรองรายชื่อสมาชิกคณะกรรมการสอบวินัยส่วนกลางและเลือกคณะกรรมาธิการกลาง ซึ่งคณะกรรมาธิการกลางได้อนุมัติสมาชิกกรมการมืองและคณะกรรมาธิการสามัญประจำกรมการเมือง สมาชิกคณะกรรมาธิการสามัญประจำกรมการเมืองชุดที่ 18 จำนวน 5 คนได้พ้นจากตำแหน่งเนื่องจากถึงวัยเกษียณ และมีการแต่งตั้งสมาชิกใหม่ 5 คนเข้าร่วมคณะกรรมาธิการสามัญชุดที่ 19 ได้แก่ ลี่ จ้านชู, วัง หยาง, หวัง ฮู่หนิง, จ้าว เล่อจี้ และหัน เจิ้ง
สโมสรฟุตบอลซังคท์เพาลี

สโมสรฟุตบอลซังคท์เพาลี (เอ็ฟเซ ซังคท์เพาลี) มีชื่อเต็มว่า สโมสรจดทะเบียนฟุสบัลคลุบซังคท์เพาลี 1910  เป็นสโมสรฟุตบอลอาชีพจากซังคท์เพาลี ซึ่งเป็นเขตในเมืองฮัมบวร์ค ปัจจุบันลงแข่งขันอยู่ในบุนเดิสลีกา ลีกสูงสุดของประเทศเยอรมนี
นอกเหนือจากทีมฟุตบอลแล้ว ยังมีสโมสรกีฬาอื่น ๆ เช่น รักบี้, เบสบอล, โบว์ลิ่ง, มวย, หมากรุก, ปั่นจักรยาน, แฮนด์บอล, โรลเลอร์ดาร์บี, สกิตเทิล, ซอฟต์บอล, เทเบิลเทนนิส และมาราธอน (เริ่มในปี 2011) จนถึงปี 2013 ที่สโมสรเคยมีทีมอเมริกันฟุตบอล แต่ต้องยุบทีมเพราะขาดแคลนนักกีฬาเยาวชนที่จำเป็นในทีม ข้อมูล ณ เดือนเมษายน 2023 สโมสรมีสมาชิกราว 30,400 คน
สโมสรตกชั้นลงไปในลีก Regionalliga ปี 2003 ซึ่ง ณ ขณะนั้นเป็นลีกฟุตบอลระดับสามของเยอรมนี และอยู่ในลีกดังกล่าวเป็นเวลาสี่ปี จนกระทั่งในปี 2007 สโมสรเลื่อนชั้นกลับสู่ซไวเทอบุนเดิสลีกา ซึ่งเป็นลีกระดับสองของประเทศ และในปี 2010 สโมสรเลื่อนชั้นสู่บุนเดสลีกา แต่ตกชั้นในปีถัดมา ซึ่งหลังจากตกชั้นในฤดูกาล 2011–12 สโมสรลงเล่นอยู่ในซไวเทอบุนเดิสลีกาเรื่อยมา จนถึงฤดูกาล 2023–24 ที่พวกเขาเลื่อนชั้นกลับสู่บุนเดิสลีกาอีกครั้ง
ซังคท์เพาลีมีทีมคู่ปรับในเมืองเดียวกันคือฮัมบัวร์เกอร์ เอ็สเฟาโดยการแข่งขันระหว่างทั้งสองทีมเป็นที่รู้จักในชื่อฮัมบัวร์เกอร์ชตัดท์ดาร์บี นอกจากนี้ สโมสรยังมีทีมคู่ปรับที่เกิดขึ้นในช่วงหลังคือฮันซาร็อสท็อค
แม้ว่าสโมสรจะประสบความสำเร็จในระดับปานกลาง แต่ก็เป็นที่ยอมรับอย่างกว้างขวางในด้านวัฒนธรรมสังคมที่โดดเด่น และมีฐานแฟนคลับจำนวนมาก จนได้รับการยกย่องให้เป็นหนึ่งใน "สโมสรคัลท์" ของเยอรมนี ซังคท์เพาลีและผู้สนับสนุนมีจุดยืนที่ชัดเจนในการสนับสนุนแนวคิดการเมืองฝ่ายซ้าย
เจมส์ สแกนลอน (นักฟุตบอล)

เจมส์ รอเบิร์ต สแกนลอน (เกิด 28 กันยายน ค.ศ. 2006) เป็นนักฟุตบอลอาชีพที่เล่นในตำแหน่งกองกลางตัวรุกให้กับแมนเชสเตอร์ยูไนเต็ดและทีมชาติยิบรอลตาร์
สแกนลอนเป็นนักเตะแมนเชสเตอร์ยูไนเต็ดคนแรกที่เป็นตัวแทนของทีมชาติยิบรอลตาร์ขณะที่ยังอยู่กับสโมสร โดยเป็นผลิตผลจากอะคาเดมีของดาร์บีเคาน์ตีและแมนเชสเตอร์ยูไนเต็ด
ระดับสโมสร.
สแกนลอนเริ่มเล่นฟุตบอลเยาวชนที่ดาร์บีเคาน์ตีก่อนที่จะย้ายไปแมนเชสเตอร์ยูไนเต็ดในเดือนกุมภาพันธ์ ค.ศ. 2021 ท่ามกลางความไม่แน่นอนทางการเงินที่เพิ่มมากขึ้นที่ไพรด์พาร์ก หลังจากขึ้นมาอยู่ในทีมรุ่นอายุต่ำกว่า 18 ปีในช่วงปลายฤดูกาล 2022–23 เขาก็กลายเป็นนักเรียนทุนปีแรกกับทีมปีศาจแดงในเดือนกรกฎาคม ค.ศ. 2023 ในช่วงฤดูกาล 2023–24 เขาได้เข้าร่วมการแข่งขันยูฟ่ายูธลีก ฤดูกาล 2023–24 ให้กับทีมปีศาจแดง ขณะเดียวกันก็ได้ลงเล่นให้กับทีมรุ่นอายุต่ำกว่า 21 ปี และฝึกซ้อมกับทีมชุดใหญ่ภายใต้การคุมทีมของเอริก เติน ฮัค เขาเซ็นสัญญาอาชีพฉบับแรกเมื่อวันที่ 23 พฤษภาคม ค.ศ. 2024 ต่อมาได้เดินทางร่วมกับทีมชุดใหญ่ในการทัวร์พรีซีซั่นที่สหรัฐอเมริกา ในเดือนสิงหาคม เขาได้รับรางวัลกองหน้ายอดเยี่ยมในรายการแข่งขันเยาวชน Otten Cup ในปีนั้น
ระดับทีมชาติ.
สแกนลอนเกิดที่มิดแลนด์ ประเทศอังกฤษ พ่อเป็นชาวอังกฤษและแม่เป็นชาวยิบรอลตาร์ ทำให้เขามีสิทธิ์เป็นตัวแทนของอังกฤษและยิบรอลตาร์ เขาติดทีมชาติยิบรอลตาร์ครั้งแรกในรุ่นอายุไม่เกิน 17 ปี โดยยิงได้สองประตูในนัดประเดิมสนาม ช่วยให้ยิบรอลตาร์เอาชนะลิกเตนสไตน์แบบสุดช็อก 8–2 เมื่อวันที่ 25 สิงหาคม ค.ศ. 2022 ในปีถัดมา เขาประเดิมสนามในรุ่นอายุไม่เกิน 21 ปี ในเกมที่พ่ายต่อจอร์เจีย 2–0 ที่คูทาอีซี เมื่อวันที่ 6 กันยายน ค.ศ. 2023 เมื่อวันที่ 15 มีนาคม 2024 เขาถูกเรียกตัวให้เข้าร่วมทีมชาติยิบรอลตาร์ชุดใหญ่นำโดยหัวหน้าโค้ช Julio César Ribas สำหรับการแข่งขันยูฟ่าเนชันส์ลีกที่เจอกับลิทัวเนีย
เมื่อวันที่ 21 มีนาคม 2024 สแกนลอนได้ลงเล่นให้กับทีมชุดใหญ่เป็นครั้งแรกโดยเป็นตัวสำรองในนาทีที่ 74 แทนเลียม วอล์กเกอร์ ในเกมที่ทีมพ่ายลิทัวเนีย 0–1 เมื่อวันที่ 8 กันยายน ค.ศ. 2024 สแกนลอนทำประตูแรกให้กับประเทศของเขาในนัดที่ยิบรอลตาร์เสมอกับลิกเตนสไตน์ 2–2 ในนัดเปิดสนามของเนชั่นส์ลีก 2024-25 ประตูดังกล่าวทำให้เขากลายเป็นผู้ทำประตูที่อายุน้อยที่สุดของประเทศที่ทำประตูได้ในยูฟ่าเนชันส์ลีก ด้วยวัย 17 ปี 346 วัน ทำลายสถิติที่เคยทำไว้โดย Tjay De Barr